बसों की संख्या बढ़ेगी और यात्रियों को समय पर भी मिल सकेंगी
भोपाल| यात्रियों को अब विभिन्न स्थानों के लिए चलाई जाने वाली बसें और आसानी से कम समय में मिल सकेंगी। इसके लिए स्टेट ट्रांसपोर्ट अथॉरिटी यानी एसटीए ने अपने अधिकार हर संभाग के डिप्टी ट्रांसपोर्ट कमिश्नर को सौंप दिए हैं। अब तक महीनों में जो कार्रवाई एसटीए करता था, वह कुछ ही दिनों में पूरी की जा सकेगी। ट्रांसपोर्ट कमिश्नर डॉ. शैलेंद्र श्रीवास्तव ने इस संबंध में आदेश जारी कर दिए हैं। इसके तहत अब मंझली गाड़ियों के लिए निर्धारित किए जाने वाले मार्ग निश्चित करने और सूत्रीकरण करने का अधिकार भी डिप्टी ट्रांसपोर्ट कमिश्नर को मिल गए हैं।
मप्र मोटरयान नियम-1994 के नियम 66 और इसमें मप्र शासन परिहवन विभाग की अधिसूचना क्रमांक एफ-22-10-2016-आठ भोपाल दिनांक 20 जनवरी 2017 द्वारा किए गए संशोधन के अनुसार सचिव, राज्य परिवहन प्राधिकरण मप्र और प्रादेशिक परिवहन प्राधिकार यानी संभागीय उप परिवहन आयुक्त को अधिकार प्रत्योजित किए गए हैं।
hin_Deva hin_Deva hin_Deva